৫ অক্টোবর পাকিস্তানে সংসদের যৌথ অধিবেশন ডাকলেন পাক প্রধানমন্ত্রী নওয়াজ শরিফ। ভারতের সার্জিক্যাল স্ট্রাইকের প্রেক্ষিতেই এই অধিবেশন ডাকা হয়েছে। তার আগে ৪ অক্টোবর ইসলামাবাদে বসবে জাতীয় নিরাপত্ত কমিটির বৈঠক। সেখানে দেশের সব মুখ্যমন্ত্রীকে আমন্ত্রণ জানানো হয়েছে। 
রেডিও পাকিস্তানের খবর অনুসারে পাকিস্তানের ন্যাশনাল সিকিউরিটি অ্যাডভাইসার নারিস জানজুয়া ইতিমধ্যেই নওয়াজ শরিফকে ভারতের সার্জিক্যাল স্ট্রাইক সম্পর্কে একটি রিপোর্ট পেশ করেছেন। রেডিও পাকিস্তান আরও জানিয়েছে যে, শরিফ ভারত সীমান্তে পাক সেনার প্রস্তুতি নিয়েও খোঁজ নিয়েছেন এবং সন্তোষ প্রকাশ করেছেন।